**დანართი N1**

**აფხაზეთის ა/რ ფინანსთა და ეკონომიკის სამინისტროს განკარგულებაში არსებულ ფულად სახსრებზე პროცენტის დარიცხვის მიზნით მომსახურე ბანკის შესარჩევი კონკურსის პირობები**

1. **კონკურსის საგანი**

1.1. **კონკურსის საგანია:** მომსახურე ბანკში აფხაზეთის ა/რ ფინანსთა და ეკონომიკის სამინისტროს ეროვნული ვალუტის ანგარიშზე არსებული ნაშთის სრულ მოცულობაზე დასარიცხი წლიური საპროცენტო სარგებლის განსაზღვრა.

1.2. **საპროცენტო სარგებელი -** რეფინანსების განაკვეთს დამატებული საპროცენტო განაკვეთი -------- (არანაკლები 5,5%).

**2. პირობები**

2.1. დარიცხული საპროცენტო სარგებელი გადაირიცხება სახელმწიფო ხაზინაში (ბანკის კოდი: TRESGE22, სახაზინო კოდი:300913011).

2.2. დღის ბოლოს ანგარიშზე არსებულ ნაშთ(ებ)ს დაერიცხება საპროცენტო სარგებელი ყოველ კალენდარულ თვეს ორ ნაწილად შემდეგი პრინციპით:

ა) საპროცენტო სარგებლის პირველი ნაწილის დარიცხვა განხორციელდება კალენდარული თვის ბოლო სამუშაო დღის წინა დღის ჩათვლით და შემდგომ ამ თანხ(ებ)ის გადარიცხვა მოხდება ამავე კალენდარული თვის ბოლო სამუშაო დღეს სახელმწიფო ხაზინაში;

ბ) საპროცენტო სარგებლის მეორე ნაწილის დარიცხვა განხორციელდება კალენდარული თვის ბოლო სამუშაო დღიდან მოყოლებული ამავე კალენდარული თვის ბოლო კალენდარული დღის ჩათვლით და შემდგომ ამ თანხ(ებ)ის გადარიცხვა მოხდება შემდგომი კალენდარული თვის პირველივე სამუშაო დღეს სახელმწიფო ხაზინაში.

2.3..გამარჯვებული საბანკო დაწესებულება იღებს ვალდებულებას აფხაზეთის ა/რ ფინანსთა და ეკონომიკის სამინისტროს გაუწიოს ხარისხიანი საბანკო მომსახურება წინარე დოკუმენტით გათვალისწინებული პირობების და დამატებით შემოთავაზებული მომსახურების შესაბამისად.

**3..საბანკო მომსახურება აფხაზეთის ავტონომიური რესპუბლიკის საბიუჯეტო ორგანიზაციებისა და ავტონომიური რესპუბლიკის შესაბამისი ორგანოს მართვაში არსებული სახელმწიფო საწარმოებისათვის**

3.1. ანგარიშების გახსნა - უფასო;

3.2. ანგარიშის მომსახურების საკომისიო - უფასო;

3.3. კორპორაციული მიმდინარე ანგარიშის გახსნა და მომსახურება - უფასო:

3.4. ნაღდი თანხის ანგარიშზე შეტანა-გატანა - უფასო;

3.5. თანხის გადარიცხვა ეროვნულ ვალუტაში, როგორც ბანკის სისტემაში, ისე ბანკის სისტემის გარეთ - უფასო;

3.6.თანხის გადარიცხვა უცხოურ ვალუტაში, როგორც ბანკის სისტემაში, ისე ბანკის სისტემის გარეთ - უფასო;

3.7. ამონაწერის მიღება - უფასო;

3.8. ინტერნეტ ბანკის პროგრამაში რეგისტრაცია - უფასო;

3.9. ინტერნეტ ბანკის პროგრამაში მომსახურება - უფასო;

3.10. ინტერნეტ ბანკით აქტიური ოპერაციების წარმოება - უფასო;

3.11. SMS მომსახურება - უფასო.

**4. სხვა პირობები**

4.1. მინისტრის გადაწყვეტილებით გამოვლენილ გამარჯვებულთან, გადაწყვეტილების მიღებიდან არაუგვიანეს 5 დღისა, აფხაზეთის ა/რ ფინანსთა და ეკონომიკის სამინისტრო აფორმებს ხელშეკრულებას საბანკო მომსახურების შესახებ.

4.2. იმ შემთხვევაში, თუ გამარჯვებულად გამოცხადებული საბანკო დაწესებულება 5 დღის ვადაში ხელს არ მოაწერს ხელშეკრულებას, თავმდები ბანკი ვალდებული იქნება გადარიცხოს აფხაზეთის ავტონომიური რესპუბლიკის რესპუბლიკური ბიუჯეტის სახაზინო ანგარიშზე 50 000 (ორმოცდაათი ათასი) ლარი.

4.3. ხელშეკრულება იდება 3 წლის ვადით.

4.4.ხელშეკრულების მოქმედების დაწყება/დასასრული განისაზღვრება მინისტრის ბრძანების შესაბამისად.

4.5.ხელშეკრულების ვადაზე ადრე შეწყვეტა შესაძლებელი იქნება:

- მხარეთა ურთიერთშეთანხმებით;

- ნაკისრი ვალდებულებების შეუსრულებლობით;

- საქართველოს კანონმდებლობით და მხარეთა შორის გაფორმებული ხელშეკრულებით გათვალისწინებულ სხვა შემთხვევაში.

4.6. ხელშეკრულებაში ცვლილებები შეიტანება მხარეთა წერილობითი შეთანხმებით.

საბანკო დაწესებულების

უფლებამოსილი პირი (წარმომადგენელი)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(სახელი, გვარი)

ხელმოწერა: თარიღი